Позив ликовним умјетницима за учешће у

Умјетничкој колонији "Угљевик 2017"

Задовољство нам је да упутимо позив академским ликовним умјетницима за учешће у Умјетничкој колонији ''Угљевик 2017'' која ће се одржати у периоду од 31. јула до 6. августа текуће године у Угљевику.

Циљ умјетничке колоније јесте окупљање умјетника различитих генерација и стилских оприједељења који ће кроз вид дружења обиљежити културно љето у Угљевику. Овогодишњи карактер Колоније је и едукативан, јер пружа могућност дјеци узраста од 6 до 15 година да учествују у умјетничким радионицама које ће водити учесници Колоније.

* Начин пријављивања

На мејл Центра за културу ''Филип Вишњић'' Угљевик (fvisnjicczk@gmail.com) послати:

- биографске податке (CV) ;

- фотографије три своја рада настала у току посљедњих пет година.

Организациони одбор Центра ће на основу пристиглих биографија и фотографија радова извршити селекцију и позвати 12 (дванаест) умјетника.

Коначни списак умјетника биће истакнут на сајту Центра за културу ''Филип Вишњић'' Угљевик до 16. јула 2017. године.

Више детаља о колонији можете прочитати у Правилнику о организацији и раду умјетничких колонија на званичном сајту Центра за културу [www.kulturaugljevik.net.](http://www.kulturaugljevik.net/)